laion/Wikipedia-Exotic huggingface dataset:
פסטיבל הריקוד של קנדה

פסטיבל הריקוד של קנדה (באנגלית: Canada Dance Festival) היה פסטיבל שנתי, אשר התקיים בעיר אוטווה בירת קנדה בשנים 1987–2017. מטרת הפסטיבל הייתה לתת במה לעבודותיהם של הכוריאוגרפים ולהקות הריקוד המתקדמים והחדישים ביותר במדינה ולמגוון התרבותי שלה. הפסטיבל נערך באביב או בראשית הקיץ, נמשך תשעה עד 15 ימים והשתתפו בו כ-250 אמנים מכל חלקי קנדה. הוא כלל הופעות במרכז האמנויות הלאומי באוטווה (אנ') כמו גם בגלריה הלאומית של קנדה ובאתרים נבחרים אחרים בעיר. מ-1997 ואילך הופקה מדי שנתיים גם מהדורה מוקטנת של הפסטיבל בשם Dance Advance במטרה לקדם את הריקוד באוטווה. במסגרתה הופיעו רקדנים מקצועיים וחובבים מאזור אוטווה בהופעות ללא תשלום. הפסטיבל משך אליו אמרגני ריקוד ועיתונאי תרבות מרחבי העולם, שביקשו להתעדכן בסצנת הריקודים העכשווית של קנדה ולבחור מתוכה מופעים שיעלו במיקומים אחרים. במהלך שנות קיומו קידם את הפקתן של 95 עבודות ריקוד חדשות וסייע לקדם את הקריירות של כמה מהרקדנים הבולטים בקנדה. הפסטיבל הופק על ידי ארגון ללא מטרת רווח - אגודת פסטיבל הריקוד של קנדה, בסיוע כספי של גורמים ממשלתיים ופרטיים. מהדורת הפסטיבל לשנת 2018 בוטלה בשל קשיי מימון. מאז לא התקיים הפסטיבל. אתר האינטרנט הרשמי של פסטיבל הריקוד של קנדה פסטיבל הריקוד 2017, באתר מרכז האמנויות הלאומי של קנדה ההודעה על ביטול פסטיבל 2018, מאורכבת באתר Web Archive מקור: https://web.archive.org/web/20190319173341/http://canadadance.ca/cdf-2018-announcement/.
מפקד האוכלוסין ברוסיה (2002)

מפקד אוכלוסין 2002 של הפדרציה הרוסית היה המפקד הראשון של הפדרציה הרוסית מאז פירוק ברית המועצות, שבוצע מ-9 באוקטובר עד 16 באוקטובר 2002. המפקד בוצע על ידי השירות הפדרלי לסטטיסטיקה (Rosstat). נתוני המפקד נאספו החל מחצות 9 באוקטובר 2002. המפקד נועד בעיקר לאסוף מידע סטטיסטי על אוכלוסיית תושבי הפדרציה הרוסית. אוכלוסיית התושבים כללה: אזרחים רוסים המתגוררים ברוסיה (כולל אלה הזמניים מחוץ למדינה, בתנאי שההיעדרות מהמדינה הייתה צפויה להימשך פחות משנה); לא-אזרחים (כלומר אזרחים זרים וחסרי-אזרחות) שהיו אחד מאלה: תושבי קבע חוקיים; אנשים שהגיעו למדינה בכוונה להתיישב לצמיתות או לבקש מקלט, ללא קשר אם הם השיגו למעשה את מעמד ההגירה המתאים; עובדים זרים או סטודנטים מורשים, בתנאי שתקופת המגורים הזמנית ברוסיה הייתה צפויה להימשך לפחות שנה. כל טבלת המפקדים המפורטת מיועדת לאוכלוסיית התושבים. כל המשתתפים (התושבים) נשאלו בשאלותיהם לגבי מין, תאריך לידה, מצב משפחתי, הרכב משק בית, מקום לידה, אזרחות, זיהוי עצמי אתני או שבטי (רמת חיים), רמת השכלה, שפת אם, מקורות הכנסה ומצב תעסוקה. במדגם מהמשתתפים נשאלו גם שאלות מפורטות יותר אודות מצבם הכלכלי והדיור. כמו כן, המפקד מנה גם שתי קבוצות נוספות של אנשים: אזרחי רוסיה המתגוררים מחוץ למדינה יותר משנה בקשר להעסקה בממשל הפדרלי. אנשים (ללא קשר לאזרחותם) השוהים באופן קבוע מחוץ למדינה אך נמצאים באופן זמני ברוסיה (כתיירים, עובדים זרים או סטודנטים). אזרחים זרים שנכחו ברוסיה כעובדי משלחות דיפלומטיות זרות או ארגונים בינלאומיים, ובני ביתם, לא הוחרגו במפקד הכללי. במפקד התושבים נרשמה אוכלוסיית תושבים של 145,166,731 נפש, כולל 67,605,133 גברים ו-77,561,598 נשים. המפקד כלל אוכלוסייה עירונית של 106,429,000 (73%) ואוכלוסייה כפרית של 38,738,000 (27%). האוכלוסיות שאינן תושבים כללו: אזרחים רוסים המתגוררים מחוץ לרוסיה בשירות הממשל הפדרלי: 107,288 (67,058 גברים ו-40,230 נשים); תושבים זרים שנמצאים ברוסיה בתאריך המפקד: 239,018 (177,465 גברים ו-61,553 נשים). משתתפי המפקד נשאלו באיזו מדינה (או מדינות) הם אזרחים. 142,442,000 משיבים דיווחו כי הם אזרחי רוסיה; ביניהם 44,000 היו גם אזרחי מדינה אחרת. בקרב אוכלוסיית תושבי רוסיה נספרו 1,025,413 אזרחים זרים ו-429,881 חסרי אזרחות.[1] 1,269,023 אנשים לא דיווחו על אזרחותם. בין השאלות שנשאלו היו "האם אתה דובר השפה הרוסית?" (Владеете ли Вы русским языком?) ו-"באילו שפות נוספות אתה דובר?" (Какими иными языками Вы владеете? ). כפי שהוסבר במדריך המפקד, "יכולת" (владение) פירושה יכולת לדבר, לקרוא ולכתוב שפה, או רק את היכולת לדבר אותה. השאלות לא הבחינו בין דוברי שפת אם לבין דוברים שאינם ילידי הארץ, וגם לא ניסו למדוד את מידת יכולת השפה. עבור ילדים קטנים, ככל הנראה, התשובה המוקלטת התבססה על השפה / או השפות שדיברו ההורים. 142.6 מיליון (98.3%) מהנשאלים טענו כשירות בשפה הרוסית. בטבלה שלהלן מופיעות שפות אחרות המדווחות באופן נרחב (יותר מ-500,000 דוברים כל אחת). 1.42 מיליון משיבים לא מסרו מידע על שפתם. דמוגרפיה של רוסיה מפקדי אוכלוסין ברוסיה מפקד האוכלוסין של האימפריה הרוסית מדיה וקבצים בנושא מפקד האוכלוסין ברוסיה בוויקישיתוף דף הבית של מפקד האוכלוסין אוכלוסיית צ'צ'ניה: האם המפקד היה נכון?
מפקד האוכלוסין ברוסיה (2010)

מפקד אוכלוסין 2010 של הפדרציה הרוסית היה המפקד הראשון של אוכלוסיית הפדרציה הרוסית מאז 2002 והשני לאחר פירוק ברית המועצות. ההכנות למפקד החלו בשנת 2007 והמפקד עצמו התקיים בין ה-14 באוקטובר ל-25 באוקטובר. המפקד נקבע במקור לאוקטובר 2010, לפני שתוזמן מחדש בסוף 2013, תוך ציון סיבות כלכליות, אף כי משערים כי מניעים פוליטיים השפיעו על ההחלטה. עם זאת, בסוף 2009 הודיע ראש הממשלה פוטין כי ממשלת רוסיה הקצתה 10.5 מיליארד רובל כדי לערוך את המפקד כמתוכנן במקור (באוקטובר 2010). המפקד רשם את מספר האוכלוסייה כ-142.9 מיליון, ירידה של 2.3 מיליון (1.6%) מאז מפקד האוכלוסין בשנת 2002. האוכלוסייה מונה 73.7% עירוניים (105.3 מיליון) וכ-26.3% כפריים (37.5 מיליון). הגיל החציוני הוא 38 שנים. ההרכב האתני נשלט על ידי הרוסים (80.9% מהאוכלוסייה). דמוגרפיה של רוסיה מדיה וקבצים בנושא מפקד האוכלוסין ברוסיה בוויקישיתוף אתר האינטרנט הרשמי של מפקד האוכלוסין ברוסיה (ברוסית) תוצאות סופיות של מפקד האוכלוסין הרוסי 2010 תוצאות מפקד האוכלוסין בכל רוסיה 2010 "Осенний пересчет". "Rossiyskaya Gazeta", October 15, 2010 Sputnik (22 בדצמבר 2011). "Russian Census 2010 final results". sputniknews.com. {{cite web}}: (עזרה)
דובי יונג

דב-יששכר "דובי" יונג (נולד ב-7 ביוני 1950) הוא תת-ניצב בדימוס במשטרת ישראל. יונג נולד וגדל בשכונת תל גנים ברמת גן והוא נכדו של הרב יששכר דב יונג, שהיה ממקימי כפר חסידים. למד בתיכון עירוני דתי רמת גן. בנעוריו היה חותר סקיף, זוגי ורביעייה בנבחרת ישראל לנוער. טרם גיוסו לצה"ל זכה באליפות צה"ל ובאליפות ישראל לנוער בירי בשלשה מצבים. מאמנו היה קהת שור, מקורבנות טבח הספורטאים באולימפיאדת מינכן. עם גיוסו לצה"ל בשנת 1968 שובץ כמדריך קליעה וצלפים במועדון הגדנ"ע ברמת גן. בשנת 1969 התנדב לבית הספר לצליפה, שם שימש כמדריך ראשי וצלף מבצעי בכל גזרות הפעילות, עד שחרורו. בשנת 1971 שימש כמדריך קליעה לנכים ב"בית הלוחם", תל אביב, ושימש כמפקד גדוד נוער קליעה, 11 מועדוני קליעה במרכז. בשנת 1973 יצא לקורס קצינים בבה"ד 1, בסיום הקורס שירת כקצין קליעה וצליפה. בשנים 1978–1982 שירת בימ"מ כמפקד מחלקת הצלפים, קצין קליעה ותו"ל. בשנת 1983 מונה למפקד גזרת שרון במג"ב. בשנת 1985 מונה למפג"ד[דרושה הבהרה] של העיר צידון בלבנון והיה אחראי על כוחות צה"ל ולוחמי מג"ב. בשנת 1988 מונה למפקד על מחנות הפליטים ברצועת עזה. בשנת 1989 מונה למפקד כוח לתגובה מידית ברצועת עזה ופיקד על אירועי הפרות סדר. בשנת 1993 קודם לדרגת ניצב משנה, מונה למפקד בסיס האימונים של מג"ב במכמש והקים את בית הספר בסא"ר על שם יצחק רבין. בשנת 1996 פיקד על משלחת לוחמי וקציני יס"מ בקורס לניהול משברים שנערך במדינת לואיזיאנה, ארצות הברית. בשנת 1997 מונה למפקד מג"ב בגזרת חברון, בתפקיד זה השתתף בעשרות מבצעים. בשנת 1999 סיים קורס לניהול ופיקוד קצינים בכירים במשטרת ישראל ומונה לקצין אגף המבצעים של משטרת ישראל במחוז תל אביב. בשנת 2000 קודם לדרגת תת-ניצב ומונה לראש מחלקת ההדרכה של משטרת ישראל במטה הארצי בירושלים. בשנת 2001, מונה על ידי השר לביטחון פנים, עוזי לנדאו, ומפכ"ל משטרת ישראל, שלמה אהרונישקי, למפקד המטה לכוחות המיוחדים של משטרת ישראל, תפקיד אותו ביצע עד שפרש לגמלאות בשנת 2006. החל משנת 2002 הוא עמית במרכז מדיניות לטרור ICT במרכז הבינתחומי הרצליה. החל משנת 2007 הוא יועץ בינלאומי ללוחמה בטרור והגנת המולדת. החל משנת 2008 הוא חבר בצוותי חשיבה של נאט"ו. בשנים 2018-2010 גויס יונג למערך החירום של המשרד לביטחון הפנים והמנ"ל (מרכז ניהול המשברים הלאומי/ מל"ל/תא פנים). בשנת 2020 הצטרף לתנועת "הביטחוניסטים". יונג נשוי ואב לחמישה, בעל תואר ראשון בקרימינולוגיה, סוציולוגיה ואנתרופולוגיה, בהצטיינות, מאוניברסיטת בר-אילן. המשטרה נערכת ליישום מסקנות אור, באתר ערוץ 7, 17 בספטמבר 2003 ברוך קרא, אולי עכשיו יהיה קשה יותר לטייח את האמת, באתר הארץ, 14 באוקטובר 2003 עומר כביר, "1% מהאזרחים יבקר במשטרה אם המאגר הביומטרי יופעל", באתר כלכליסט, 21 ביוני 2015 לקחי הפיגוע בשרונה / ארדן הודיע שמתחמים ציבוריים יאובטחו - אבל מי ישלם על זה?, באתר דבר העובדים בארץ ישראל, 18 באוגוסט 2016 קצינים בכירים קובעים: לחץ על הרשות הפלסטינית הוא המפתח לסיום תשלומי הטרור, באתר המרכז הירושלמי לענייני ציבור ומדינה, 28 ביוני 2017 "אני מביא איתי מחויבות מוחלטת לתפקיד, מחויבות מלאה למשפחה, ערכי אהבת אדם ואהבת ישראל", באתר השרון פוסט, 18 בספטמבר 2018 אמיר לוי, "משבר הקורונה זה לא הזמן לפוליטיקלי קורקט של המשטרה", באתר מידה, 1 באפריל 2020 ככר החסידים, באתר www.angelfire.com הודיה כריש חזוני, ‏"החבורה הזו בעד ביטחון ישראל, בלי אליטיזם", בעיתון מקור ראשון, 14 במאי 2020
חימום (ספורט)

חימום הוא פעילות גופנית בעצימות נמוכה שמטרתה הכנת השריר לפעילות וצמצום הסיכון לפציעה. ישנם שני סוגי חימום - חימום אקטיבי (הכולל חימום כללי וחימום מותאם) וחימום פאסיבי. חימום אקטיבי כולל פעילות אירובית בעצימות נמוכה, מתיחות ותרגילים מותאמים. פעולות אירובית נפוצות הן ריצה קלה, רכיבה על אופניים, קפיצה בחבל ותרגילי התעמלות שונים. ישנה נטייה בקרב ספורטאים לבצע חימום חלקי בלבד. חימום פסיבי נועד להעלות את טמפרטורת הגוף או את טמפרטורת השריר תוך שימוש באמצעים כגון מקלחת חמה, סאונה ופד חימום (אנ'). חימום יוצר התחממות בשריר, שמאיצה את קצב שחרור החמצן מההמוגלובין בדם אל השריר, מובילה להתרחבות כלי דם וייתכן גם שמאיצה את קצב ההעברה הסינפטית. בנוסף, מוביל החימום לעלייה בגמישות השרירים והגידים, להאצת הדופק, להאצת קצב שחרור החמצן מהמיוגלובין בשרירים ולעלייה בקצב ובעוצמת התכווצויות השרירים באמצעות האצת תהליכים מטבוליים והפחתת הצמיגות הפנימית. חימום מוביל לשיפור בביצועים בענפי ספורט שונים, ומצמצם את הסיכוי לפציעות בשריר. בנוסף, לחימום השפעה פסיכולוגית על ספורטאים. Krista Woods; Phillip Bishop; Eric Jones (2007). "Warm-Up and Stretching in the Prevention of Muscular Injury". Sports Medicine. 37 (12): 1089–1099. doi:10.2165/00007256-200737120-00006. Frank G. Shellock; William E. Prentice (1985). "Warming-Up and Stretching for Improved Physical Performance and Prevention of Sports-Related Injuries". Sports Medicine. 2 (4): 267–278. doi:10.2165/00007256-198502040-00004. Andrea J. Fradkin; Tsharni R. Zazryn; James M. Smoliga (2010). "Effects of warming-up on physical performance: a systematic review with meta-analysis". Journal of Strength and Conditioning Research. 24 (1): 140–148. doi:10.1519/JSC.0b013e3181c643a0. David Bishop (2003). "Warm Up I". Sports Medicine. 33 (6): 439–454. doi:10.2165/00007256-200333060-00005. מדיה וקבצים בנושא חימום בוויקישיתוף ברוך ויינשלבוים, "חימום" לפני פעילות גופנית כן או לא?, באתר מכון וינגייט, 6 בנובמבר 2011. אריק שרון, לך תתחמם איתה! למה החימום חשוב (ומה זה תורם), באתר כללית, 9 במרץ 2011. פעילות גופנית, דף שער בספרייה הלאומית שלוק ופרנטיס, עמ' 268. וודס, בישופ וג'ונס, עמ' 1090. פרדקין, זזרין וסמוליגה, עמ' 140. וודס, בישופ וג'ונס, עמ' 1091. בישופ, 440-443. וודס, בישופ וג'ונס, עמ' 1098. פרדקין, זזרין וסמוליגה, עמ' 147. בישופ, עמ' 445.
מכשיר אידוי מים

מכשיר אידוי מים או מכשיר אדים הוא מכשיר המגביר את הלחות באוויר באמצעות אידוי מים. ניתן להבדיל בין מכשירים ביתיים לחדרים בודדים לבין מכשירים גדולים יותר בעלי חיבור קבוע לצנרת המים המחוברים למערכת אוורור מרכזית (גר'). רמת לחות נמוכה עשויה להופיע באזורי אקלים מדברי או בתוך חללים ממוזגים באופן מלאכותי. בימי החורף, הלחות עשויה לרדת עד לרמה של 10-20%. רמת לחות נמוכה עלולה לגרום לתופעות בריאותיות שליליות, על ידי ייבוש קרום רירי כמו רירית האף והגרון ועלולה לגרום למצוקה נשימתית. רמת לחות נמוכה עלולה גם להשפיע על רהיטים העשויים מעץ, ספרים יצירות אמנות ועוד (לעיתים יש צורך דווקא בפעולה הפוכה, כלומר הורדת הלחות, למשל במוזיאונים במקרים שיש רמת לחות גבוהה באוויר, יש צורך בהורדת רמת הלחות במטרה להאט את הזדקנותם של ציורים ויצירות אחרות). שימוש יתר במכשיר אדים יכול להעלות את הלחות היחסית לרמות מוגזמות, לקדם את צמיחת קרדית האבק ועובש, ועלול לגרום לדלקת ריאות מרגישות יתר. רמת הלחות המומלצת היא 30% עד 50%. מדיה וקבצים בנושא מכשיר אידוי מים בוויקישיתוף "The Inside Story: A Guide to Indoor Air Quality". Consumer Product Safety Commission.
חיל הכיבוש של חבר העמים הבריטי

חיל הכיבוש של חבר העמים הבריטי (באנגלית: British Commonwealth Occupation Force, בראשי תיבות: BCOF) היה כוח צבאי מאוסטרליה, בריטניה, הודו וניו זילנד שהשתתף בכיבוש הצבאי של יפן על ידי בעלות הברית לאחר מלחמת העולם השנייה. הוא פעל בשנים 1946–1951 ומנה בשיא כוחו כ-40 אלף איש, שהיו כחמישית מכלל חיילי הכיבוש של בעלות הברית ביפן (היתר הגיעו מארצות הברית). ראשוני חיילי החיל הגיעו ליפן ב-21 בפברואר 1946. מטהו התמקם בעיר קורה. על החיל הוטלו שתי משימות עיקריות: קיום ממשל צבאי בכמה מהמחוזות המערביים של יפן - שימאנה, ימאגוצ'י, טוטורי, אוקיאמה, הירושימה והאי שיקוקו פירוק תעשיות המלחמה של יפן במהלך תקופת קיומו של החיל היו חיילים אוסטרלים המרכיב הגדול ביותר בו. כוחו המקורי מנה שש חטיבות רגלים. בנוסף אליהן כלל החיל זרוע אווירית - טייסות אחדות של מטוסי ספיטפייר, מוסטנג וקורסייר, וכן כוח ימי, שהגיע מתוך צי האוקיינוס השקט הבריטי. באופן מסורתי עמד בראש החיל מפקד מאוסטרליה. היו אלו הלוטננט גנרלים הוראס רוברטסון (אנ'), ג'ון נורת'קוט (אנ') וויליאם ברידג'פורד (אנ'). החל בשנת 1947 החל הכוח לצמצם את פעילותו. בסיסיו שימשו כשטח היערכות ליחידות צבאות חבר העמים הבריטי שיצאו להשתתף במלחמת קוריאה. הכוח חדל למעשה לפעול ב-1951, לאחר שהפיקוד על כוחות חבר העמים ביפן הועבר לידי כוחות חבר העמים הבריטי בקוריאה (אנ'). מדיה וקבצים בנושא חיל הכיבוש של חבר העמים הבריטי בוויקישיתוף James Wood, ‏The Australian Military Contribution to the Occupation of Japan, 1945–1952, מאתר אנדרטת המלחמה של אוסטרליה, מאורכב באתר Web Archive
מקטע ST

באלקטרוקרדיוגרפיה, קטע ST הוא קטע המייצג את הטווח בין הדה-פולריזציה החדרית (קומפלקס QRS) לרה-פולריזציה החדרית (גל T), כלומר התקופה בה החדרים ממשיכים להיות מכווצים כדי לאפשר לדם לזרום מהם. הקטע מתחיל מנקודה J (הנקודה בה קומפלקס QRS מסתיים) ומסתיים בהתחלת גל T, למרות זאת, מכיוון שקשה לקבוע בדיוק היכן מקטע ST מסתיים וגל T מתחיל, נוהגים להתייחס על מקטע ST וגל T ביחד. משך הזמן התקין של מקטע ST הוא בין 5 ל 150 מילישניות. שינויים במקטע ST יכולים להצביע על מגוון הפרעות ובראשן אוטם שריר הלב. למקטע ST תקין הוא קעירות קלה כלפי מעלה. מקטע ST שטוח, יורד או צנוח עשויים להעיד על אוטם שריר הלב. עליה במקטע ST עשויה להצביע על אוטם שריר הלב, רה-פולריזציה מוקדמת שפירה, היפרטרופיה של חדר שמאל, תסמונת ברוגדה, תסמונת הלב השבור ועוד. צניחה במקטע ST עשויה להצביע על אוטם שריר הלב, היפוקלמיה, אוטם תת-אנדוקרדיאלי, הרעלת דיגיטליס ועוד. מדיה וקבצים בנושא מקטע ST בוויקישיתוף https://litfl.com/st-segment-ecg-library הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טרופותי הבת

טרופותי הבת (באנגלית: The Gruffalo's Child) הוא ספר ילדים מאת ג'וליה דונלדסון, אשר אויר על ידי אקסל שפלר. זהו ספר ההמשך לספר הילדים "טרופותי". הספר יצא לאור לראשונה ב-3 בספטמבר 2004, ומאז הופקו לו הצגה וסרט. בישראל הופץ הספר על ידי "כנרת זמורה-ביתן דביר", ותורגם לעברית על ידי רימונה די-נור. זהו ספר המשך לספר "טרופותי". הסיפור הוא על הילדה של טרופותי שלמרות אזהרת אביה, יוצאת ליער החשוך כדי למצוא את העכבר הרע והגדול, הדבר היחיד שאביה חושש ממנו. במהלך מסעה החורפי היא נתקלת בנחש, ינשוף ושועל שמופיעים בספר "טרופותי", ובכל אחד מהם היא חושדת תחילה שהוא "העכבר הרע והגדול", אך כל אחד בתורו אומר לה היכן היא יכולה למצוא את "העכבר הרע הגדול" האמיתי. בסופו של דבר היא מבינה שהחיות (ואולי גם אביה) עבדו עליה, והיא מודה בעצב שהיא "לא מאמינה ב'עכבר הרע הגדול". בשלב זה, היא נתקלת בעכבר הקטן מטרופותי, שתמיד הכשיל את אביה. העכבר מזמין אותה לפגוש את "העכבר הרע והגדול", אותו הוא יוצר באמצעות אור ירח כדי להקרין צל מוגדל ומפחיד. הילדה של טרופותי בורחת וחוזרת למערה של טרופותי תוך אמונה באביה. על פי דעתה של גילי בר-הלל, "טרופותי הבת" הוא "נפילה" לעומת הספר הקודם הספר זכה בתו "ספרות שווה" באתר "תרבות שווה". האתר בוחן בספרות ובתרבות היבטים של מגדר ומגוון, ומשמעות התו היא, שעל-פי תפיסת מובילי האתר, הספר הוא יצירה שוויונית ואיכותית מבחינות אלה. טרופותי הבת, באתר OCLC (באנגלית) טרופותי הבת, ג'וליה דונלדסון ; איר אקסל שפלר ; עברית - רימונה די-נור. הוצאת כנרת 2005. טרופותי הבת, באתר דף דף. יעל דר, ברגע האחרון מצליח העכברון לשלוף ממוחו רעיון נפלא, באתר הארץ, 5 בספטמבר 2005 gilibug, "טרופותי הבת", באתר עוד דף אחד ודי, ‏2005-09-18 טרופותי הבת, באתר תרבות שווה ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
חיישן חנייה

חיישן חנייה או חיישני רוורס הם חיישני קרבה בכלי רכב, המיועדים להתריע בפני הנהג מפני מכשולים בזמן החנייה. מערכות אלה משתמשות בחיישני קול אלקטרומגנטיים. מערכת החיישנים כוללת גלאי קרבה קוליים למדידת המרחקים לחפצים סמוכים, הפועל באמצעות חיישנים הממוקמים בפגוש האחורי או בפגוש הקדמי. החיישנים פולטים פולסים אקוסטיים, כאשר יחידת בקרה מודדת את מרווח ההחזרה של כל אות חוזר, ומחשבת את המרחק בין העצמים. במקרה של קרבה לעצם כלשהו, יחידת המכשיר הממוקמת בתוך תא הנהג פולטת צלילים להתראה, כאשר גובה הצליל ורציפותו עולים בהתאם לקרבה לעצם המזוהה. יש מערכות התראה הכוללות גם עזרים חזותיים, כמו צג LED המציין את המרחק בין כלי הרכב לעצמים המזוהים. החיישנים האחוריים מופעלים כאשר הנהג משלב להילוך אחורי, ומושבתים כאשר נבחר הילוך אחר (מערכת החיישנים מחוברת לכבלי החשמל המזינים את פנסי תאורת הרוורס). החיישנים הקדמיים מופעלים באופן ידני, ומושבתים באופן אוטומטי כאשר הרכב מגיע למהירות קבועה מראש. מאחר שמערכות קוליות מסתמכות על השתקפותם של גלי קול, המערכת עשויה שלא לאתר עצמים שטוחים או עצמים שאינם גדולים מספיק כדי לשקף צליל, למשל עמוד צר או עצם אורכי המופנה ישירות אל הרכב. עצמים בעלי משטחים זוויתיים עשויים להטות את גלי הקול ולמנוע את חזרתם לחיישנים, ועצמים רכים עם ספיגת קול מוגברת עשויים לגרום לחיישן לטעות בהערכת המרחק בינם לבין כלי הרכב. חיישן חנייה אלקטרומגנטי (נרשם כפטנט בשנת 1992) מכיל חיישן אלקטרומגנטי המזהה קרבה לעצם כלשהו. לאחר שהתגלה עצם בסמיכות לכלי הרכב, החיישן פולט צליל לאיתות על נוכחות המכשול. אם כלי הרכב ממשיך להתקרב, הופך אות האזעקה לרציף ולגבוה יותר. מדיה וקבצים בנושא חיישן חנייה בוויקישיתוף
יחד (שיר של חלב ודבש)

"יחד" הוא שיר שכתבה שמרית אור, הלחין קובי אשרת וביצעה להקת חלב ודבש. השיר יצא לאור בשנת 1980. השיר בוצע בשנת 1980 כשיר השירותרום של גלי צה"ל על ידי להקת חלב ודבש, שזכתה שנה קודם לכן באירוויזיון 1979. השיר נכלל באלבום "חלב ודבש 2". גלי עטרי הייתה הסולנית בשיר, אך זמן לאחר מכן היא הוחלפה בלאה לופטין, שהצטלמה במקומה לווידאו קליפ ששודר בתוכנית. במצעד הפזמונים העברי השנתי של רשת ג' לשנת תש"ם (1980) דורג השיר במקום ה־23. בשנת 2019 שימש השיר בפרסומת של ההסתדרות החדשה. בשנת 2020 שר אותו שייקה לוי בפרסומת של חברת אמישראגז. אפי נצר, לשיר עם אפי נצר: השירים שאנו אוהבים, חלק ג', עמ' 252, ההסתדרות הכללית של העובדים בארץ ישראל, 1991. (הספר בקטלוג ULI) מילות השיר "יחד", באתר שירונט "יחד כל הדרך": קובי אושרת ופצוע ממבצע מצוק איתן בביצוע מרגש, באתר ynet, 26 בנובמבר 2015 לדף השיר באתר הספרייה הלאומית הווידאו קליפ של השיר בערוץ "כאן מוזיקה" באתר יוטיוב המצעד 1980, להקת חלב ודבש, באתר חרסונסקי מיוסיק ההסתדרות מציגה: העובדות והעובדים של ישראל, באתר ההסתדרות החדשה, 13 באוגוסט 2019 יחד כל הדרך - אמישראגז איתכם גם בימים קשים אלו | פרסומת שהפקנו עבור אמישראגז, סרטון באתר יוטיוב (אורך: 0:45) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
טרופותי

טרופותי (באנגלית: The Gruffalo) הוא ספר ילדים שנכתב על ידי ג'וליה דונלדסון ואויר על ידי אקסל שפלר, ופורסם לראשונה בשנת 1999. הספר נחשב לאחד מהספרים המוצלחים של דונלדסון, נמכר במעל 13 מיליון עותקים, תורגם ליותר מ-40 שפות, וזכה במספר פרסים של ספרות ילדים. בעקבות הצלחתו של הספר הוא פותח גם למחזמר ולסרט "טרופותי". בשנת 2005 יצא לאור ספר המשך בשם "טרופותי הבת". הספר עוקב אחר עכבר שהולך ביער ונתקל בשלושה טורפים שמעוניינים לאכול אותו: שועל, ינשוף ונחש. העכבר מתחמק מהם בכך שמספר להם שהוא בדרך לאכול ארוחת ערב עם יצור בשם "טרופותי" שהוא ממציא בראשו, תוך כדי שהוא מפרט על תכונותיו הפיזיות המפחידות והמראה המאיים שלו לשלושת הטורפים. בזה אחר זה נבהלים הטורפים ועוזבים אותו. לאחר שהבריח את כולם, נתקל העכבר בטרופותי האמיתי. טרופותי מאיים לאכול אותו, אך העכבר שוב משתמש בערמומיותו כדי לצאת מהצרה, בכך שהוא מראה לטרופותי כמה שלושת הטורפים חוששים ממנו ומשכנע אותו שכולם מפחדים ממנו. מחווה לספר בלונדון פסלים של טרופותי והעכבר ביער דין פסל של טרופותי באגם בסקוטלנד מדיה וקבצים בנושא טרופותי בוויקישיתוף אתר האינטרנט הרשמי של טרופותי הספר "טרופותי", באתר "סימניה" טרופותי, באתר OCLC (באנגלית) The Gruffalo Books, gruffaloshop.com
SuperBrawl VI

SuperBrawl VI היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-11 בפברואר 1996, בבייפרונט סנטר שבסיינט פיטרסברג, פלורידה. האירוע היה האירוע השישי בסדרת אירועי SuperBrawl. שלושה עשר קרבות התנהלו באירוע, כולל ארבעה שהוקלטו לתוכנית Main Event. בקרב המרכזי, האלק הוגאן ניצח את הענק בקרב כלוב. עוד ברשימת הקרבות, ריק פלייר ניצח את רנדי סאבאג' בקרב כלוב וזכה באליפות העולם במשקל כבד של WCW, סטינג ולקס לוגר הגנו על אליפות הזוגות העולמית של WCW בשני קרבות שונים: האחד, בניצחון על הארלם היט (בוקר טי וסטיבי ריי), והאחר בקרב שהסתיים בספירת חוץ כפולה נגד הרוד ווריורס (הוק ואנימל). כמו כן, אירוע זה סימל את הקרב האחרון של בריאן פילמן בארגון, כשהפסיד לטאסקמאסטר בקרב רצועה "אני מכבד אותך". ארבעה קרבות התקיימו לפני האירוע והוקלטו במסגרת התוכנית Main Event. בקרב כלוב על אליפות העולם במשקל כבד של WCW, רנדי סאבאג' הגן על התואר נגד ריק פלייר. פלייר הצמיד את סאבאג' לניצחון, שהקנה לו זכייה בחגורת האליפות לאחר שמיס אליזבת' בגדה בסאבאג', בכך שאיפשרה לפלייר להכות אותו בעזרת אחד מנעלי העקב שלה. SuperBrawl VI, במסד הנתונים הקולנועיים IMDb (באנגלית) תוצאות אירועי SuperBrawl
מדבר סלבדור דאלי

מדבר סלבדור דאלי (בספרדית: Desierto Salvador Dalí), הידוע גם בשם עמק דאלי (בספרדית: Valle de Dalí), הוא עמק צחיח מאוד בדרום-מערב בוליביה, במחוז פוטוסי. המדבר נמצא כולו בגבולות השמורה הלאומית Fauna Andina Eduardo Abaroa, ומאופיין בנופים המזכירים את ציוריו הסוריאליסטיים של הצייר סלבדור דאלי. מדיה וקבצים בנושא מדבר סלבדור דאלי בוויקישיתוף "Reserva Nacional de Fauna Andina Eduardo Avaroa" (בספרדית). אורכב מ-המקור ב-2016-11-14. נבדק ב-2 במאי 2012. {{cite web}}: (עזרה) (הקישור אינו פעיל, 25 ביוני 2020) ערך זה הוא קצרמר בנושא גאוגרפיה של בוליביה ובנושא מדבריות. אתם מוזמנים לתרום לוויקיפדיה ולהרחיב אותו.
Ibtihaj

Ibtihaj הוא סינגל שהוקלט על ידי הראפרית האמריקאית רפסודי בשיתוף הזמר-יוצר האמריקאי דיאנג'לו והראפר האמריקאי ג'יזה. השיר יצא לאור ב-2 באוגוסט 2019, כסינגל הראשי מתוך האלבום השלישי של רפסודי, Eve, על ידי חברות התקליטים רוק ניישן וג'מלה רקורדס. השיר נכתב על ידי רפסודי, דיאנג'לו, ג'יזה, 9th Wonder, פליקס קוואליר, אדי בריגטי והופק על ידי 9th Wonder. השיר הוא בסגנון ההיפ הופ אשר משלב בתוכו את סגנונות הנאו סול וה-R&B. השיר כולל דגימות מתוך שירו של החצוצרן האמריקאי וילי מיצ'ל, "Groovin'", ומשירו של ג'יזה, "Liquid Swords". בסמוך לצאתו כסינגל, עלה השיר לרשת הזרמת המדיה ספוטיפיי. נכון לאפריל 2020, צבר השיר בספוטיפיי כ-2 מיליון האזנות. הווידאו קליפ הנלווה שצולם לשיר, הועלה לערוץ היוטיוב של רפסודי ב-2 באוגוסט 2019, בסמוך לצאת הסינגל. נכון לאפריל 2020, מונה הצפיות של הקליפ עומד על כ-1.7 מיליון. רפסודי, דיאנג'לו, ג'יזה, 9th Wonder, פליקס קוואליר, אדי בריגטי Rapsody: Ibtihaj, COOL HUNTING®, ‏2019-08-05 (באנגלית) Rapsody (Ft. D'Angelo & GZA) – Ibtihaj (באנגלית), נבדק ב-2020-04-05 Daniel Kreps, Daniel Kreps, Rapsody Recruits GZA, D'Angelo for 'Liquid Swords'-Sampling 'Ibtihaj', Rolling Stone, ‏2019-08-02 (באנגלית) Ibtihaj, נבדק ב-2020-04-05 9 Black Girl Magic Moments From Rapsody's "IBTIHAJ" Video, Vibe, ‏2019-08-06 (באנגלית) Rapsody - Ibtihaj ft. D'Angelo, GZA, סרטון באתר יוטיוב (אורך: 5:14)
אפילו חרב חדה מונחת על צווארו של אדם אל ימנע עצמו מן הרחמים

אפילו חרב חדה מונחת על צווארו של אדם אל ימנע עצמו מן הרחמים הוא פתגם עברי שמקורו בדברי האמוראים. משמעות אמרה זו היא שגם בעת צרה וסכנה גדולה אין לאדם להתיאש, ועליו להתפלל ויוכל על ידי כך לשנות את גזר דינו, קשה ככל שיהיה. בתלמוד הבבלי מיוחסת אמרה זו לחזקיהו המלך שאמר אותה בשם דוד המלך. בתלמוד הבבלי, במסכת ברכות, מובא שחזקיהו המלך חלה ונטה למות, בא אליו ישעיהו הנביא לבקרו, ואמר לו שהוא ימות: "ויאמר אליו: כה אמר ה', צו לביתך, כי מת אתה ולא תחיה!". לאחר דין ודברים ביניהם, אמר ישעיהו שלא יעזור לו דבר כי "כבר נגזרה עליך גזירה". בשלב זה חזקיהו ענה לישעיהו: "בן אמוץ, כלה נבואתך וצא. כך מקובלני מבית אבי אבא, אפילו חרב חדה מונחת על צוארו של אדם, אל ימנע עצמו מן הרחמים". חזקיהו לא התייאש, התפלל, והחלים ממחלתו לחמש עשרה שנים נוספות של מלכות. רש"י מפרש, שחזקיה למד זאת מדוד שהתפלל לה' בזמן המגפה לאחר המפקד שעשה בסוף ספר שמואל: "ויאמר דוד אל יהוה בראתו את המלאך המכה בעם, ויאמר הנה אנכי חטאתי ואנכי העויתי ואלה הצאן מה עשו תהי נא ידך בי ובבית אבי." שאפילו שהמלאך כבר החל לפגוע בעם עדיין דוד התפלל לה' שתעצר המגפה. בהמשך בהמלצת גד הנביא, דוד הולך לקנות את גורן ארונה היבוסי, בונה שם מזבח ומקריב שם קורבנות, ואכן המגפה נעצרה. רבי חיים בן עטר מדגיש שהמדובר הוא אפילו על החרב החדה של מלאך המוות, והיינו אפילו אם נודע לו שמשמים נגזר דינו למיתה עליו להתפלל משום שיוכל על ידי כך לשנות את גזר דינו. ישנם פוסקים שסייגו זאת והתירו להתפלל על חולה שימות אם הוא מתייסר בייסורים, אך יש שאסרו לקרובי המשפחה להתפלל תפילה שכזו אלא עליהם לעולם להתפלל לרפואת החולה. הרב דוד דב לבנון, אפילו חרב חדה מונחת... אל ימנע עצמו מן הרחמים, באתר ישיבה אמונה בה' בתא הנידונים למוות, באתר דרשו ראו ספר מלכים ב', פרק כ', ספר ישעיה, פרק ל"ח, ותלמוד בבלי, מסכת ברכות, דף י', עמוד א'. "חפץ ה'" לברכות י עמוד א, על פי דברי רש"י בברכות שם דיבור המתחיל "מקובלני". ראו ר"ן לתלמוד בבלי, מסכת נדרים, דף מ' דיבור המתחיל אין מבקש, על פי תלמוד בבלי, מסכת כתובות, דף ק"ד. ראו חקקי לב של הרב חיים פלאג'י, חלק ראשון יו"ד סימן נ', הביא דבריו הרב חיים דוד הלוי בשו"ת עשה לך רב חלק ט סימן כב.